Line Nersnæs

Line Benedikte Nersnæs (født 8. mai 1961) er en norsk jurist og direktør i politiavdelingen i Justis- og beredskapsdepartementet. 

Nersnæs har i en årrekke vært sentral i arbeidet mot vold i nære relasjoner. I 2019 fikk hun Krisesentersekretariatets rettighetspris for sitt arbeid mot vold i nære relasjoner.

Hun var på jobb i Justis- og beredskapsdepartementet under terrorangrepene i Norge 2011, og ble skadet som følge av at bomben rammet Høyblokka i Regjeringskvartalet. Bilder av henne rett etter angrepet gikk verden rundt. 

Nersnæs har vært medlem av Det kriminalitetsforebyggende råd.

Referanser

Norske jurister